钦定古今图书集成/明伦汇编/氏族典/第392卷 > 李宪
## 钦定古今图书集成/明伦汇编/氏族典/第392卷 > 李宪

按《宋史李宪传》：“宪字子范，开封祥符人。皇祐中，补内
黄门，稍迁供奉官。神宗即位，历永兴、太原府路走马
承受。数论边事，为熙河经略安抚司干当公事。按视
鄜延军，还为入内内侍省押班，干当皇城司。元丰中，
为泾原经略安抚制置使，进景福殿使、武信军留后。
夏人入兰州，宪破之，坐妄奏功状，罢内省职事。哲宗”
立，改永兴军路副都总管、提举崇福宫。御史中丞刘
挚论之，降宣州观察使，又贬右千牛卫将军、分司南
京。居陈州，卒。绍圣元年，谥忠敏。